CELEX: 32007R0943
Language: sl
Date: 2007-08-08
Title: Uredba Komisije (ES) št. 943/2007 z dne 8. avgusta 2007 o določitvi najnižje cene, ki se plača proizvajalcem za suhe slive, in višine pomoči za proizvodnjo sliv za tržno leto 2007/2008

9.8.2007   
            
            
               SL
            
            
               Uradni list Evropske unije
            
            
               L 208/3
            
         
      UREDBA KOMISIJE (ES) št. 943/2007
   z dne 8. avgusta 2007
   o določitvi najnižje cene, ki se plača proizvajalcem za suhe slive, in višine pomoči za proizvodnjo sliv za tržno leto 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 6b(3) in 6c(7) Uredbe,
   ob upoštevanju naslednjega:
   
               (1)
            
            
               Člen 3(1)(d) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), določa datume tržnih let za slive.
            
         
               (2)
            
            
               Proizvodi, za katere je določena najnižja cena in višina pomoči, so določeni v členu 3 Uredbe Komisije (ES) št. 464/1999 z dne 3. marca 1999 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za slive (3); lastnosti, ki jim morajo ustrezati ti proizvodi, so naštete v členu 2 te uredbe.
            
         
               (3)
            
            
               Zato je primerno določiti najnižjo ceno za suhe slive in višino pomoči za proizvodnjo sliv za tržno leto 2007/2008 v skladu z merili, določenimi v členih 6b in 6c Uredbe (ES) št. 2201/96.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave –
            
         SPREJELA NASLEDNJO UREDBO:
   Člen 1
   Za tržno leto 2007/2008 se najnižja cena iz člena 6a(2) Uredbe (ES) št. 2201/96 določi na 1 935,23 EUR na tono suhih sliv d’Ente za neto težo franko prostori proizvajalca.
   Za tržno leto 2007/2008 se višina pomoči za proizvodnjo v okviru člena 6a(1) Uredbe (ES) št. 2201/96 določi na 681,79 EUR na tono neto teže sliv.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Aktom o pogojih pristopa Republike Bolgarije in Romunije in prilagoditvah pogodb, na katerih temelji Evropska unija (UL L 157, 21.6.2005, str. 203).
   
      (2)  UL L 218, 30.8.2003, str. 14. Uredba, kakor je bila nazadnje spremenjena z Uredbo (ES) št. 1663/2005 (UL L 267, 12.10.2005, str. 22).
   
      (3)  UL L 56, 4.3.1999, str. 8. Uredba, kakor je bila spremenjena z Uredbo (ES) št. 2198/2003 (UL L 328, 17.12.2003, str. 20).